সহজ একটি উদাহরণ দিয়ে ব্যাখ্যা করলে আরো পরিষ্কার হয়ে যাবে। অনেকেই হয়ত লক্ষ্য করেছেন, বড় বড় প্রতিষ্ঠানের গেটে ফিংগারপ্রিন্ট সেন্সর লাগানো থাকে। এই পদ্ধতির মাধ্যমে প্রতিষ্ঠানটিতে কারা ঢুকতে পারবে আগে থেকেই তাদের ফিংগারপ্রিন্ট নিয়ে কম্পিউটারে বিশেষ নিরাপত্তা সফটওয়ারের ড্যাটাবেজে সংরক্ষিত করে রেখে দেয়া হয়। গেটে আগত প্রবেশকারীরা আঙুল দিয়ে ফিংগারপ্রিন্ট সেন্সরের বিশেষ স্থানে চাপ দিলে ফিংগারপ্রিন্ট তৈরি হয়ে তা কম্পিউটারে যাবে এবং কম্পিউটারে রক্ষিত ফিংগারপ্রিন্টের সাথে মিলিয়ে দেখবে। যদি মিলে যায় তাহলে গেট খুলে যাবে আর মিল না পেলে গেট খুলবে না। এই ফিংগারপ্রিন্ট হলো এখানে একটি বায়োলজিক্যাল ড্যাটা। ফিংগারপ্রিন্ট বা আঙুলের ছাপ হলো ইউনিক আইডেনটিটি। একজনের আঙুলের ছাপের সাথে অন্যজনের ছাপ কখনও মেলে না। আর এই আঙুলের ছাপকে ব্যবহার করে কম্পিউটার সফটওয়্যার নির্ভর যে নিরাপত্তা ব্যবস্থা করা হয় তা-ই হলো বায়োমেট্রিকস পদ্ধতি।